इसी तरह से अन्य पदों पर जिन्हें भी नियुक्ति मिली है, वे किसी एक खेमे से संबंध नहीं रखते और अधिकतर गुटबाजी से दूर रहने के लिए पहचाने जाते हैं। दरअसल ये नियुक्तियां इसलिए अहम होती हैं ताकि इनके माध्यम से पद पर बैठे लोग कुछ काम कर सकें और अगले चुनाव के लिए उनके जीतने की संभावनाएं बनें। यानी यह भविष्य के लिए किया जाने वाला निवेश है। इसीलिए जयराम ने इसमें ऐसे लोगों को नहीं चुना, जो भले दिग्गज रहे हों मगर बुरी तरह चुनाव हारे हैं या फिर उनकी छवि ही ऐसी है कि जनता के बीच उनकी स्वीकार्यता बन नहीं पाएगी।